**Nā Pana Kaulana o Keaukaha**

*Na ʻAnakē Edith Kanakaʻole*

F C7 F

Nā pana kēia o Keaukaha

C7 F F7

Mai ka palekai a i Leleiwi

*Bb F C7 F C7, F, C7, F*

Pā mau i ka meheu a nā kūpuna.

Haʻalele aku ʻoe i ka palekai

Kahi mākaʻikaʻi e nā sela moku

Lana mālie ke kai, ʻolu nā lawaiʻa.

Huli akula iā Puhi

Kahi pana heiau o ka manō niuhi

ʻO Kulapae, pae i ke kula.

Hoʻolono ka ʻoē a ke kai

ʻO ʻAuwili kēia

Kūwili ka manaʻo a ke aloha.

Hūlali aku ʻo Keonekahakaha

Kahi huakaʻi hele a nā kūpuna

Maʻalo mau ʻia ke kupua honu. *—> e hoʻomau*

ʻAu aʻe ʻoe e pā mokumoku

ʻO Peiwē pili me Lokoaka

Kapa ʻia ʻo Kealoha pāka, Mile ʻEhā.

Kūnou mai ʻo Hauaniʻo

He kaha one hāuliuli

ʻAlu ka paheʻe me ka ʻeleʻele.

ʻAlu mai ʻo Kaumaui

Waiʻōlena, ʻo Waiuli

ʻO Puakahīnano kahi o Malo.

Pā aku nā wāwae iā Lehia

Keonepūpū a ʻo Laʻieikawai

Nā wahine kaulana o Leleiwi.

Puana ka huakaʻi hele loa

Nā pana kaulana o Keaukaha

Mai ka palekai a i Leleiwi

Hoʻi aʻe ka manaʻo i nā kūpuna.

Aloha nō ka huakaʻi hele i Keaukaha

Nā pana kaulana o Hawaiʻi.